**Niklas Jokelainen** (s. 30. maaliskuuta 2000, Oulu) on suomalainen jalkapalloilija, joka pelaa hyökkääjänä Veikkausliigan AC Oulussa. Jokelainen debytoi Veikkausliigassa kaudella 2017 Ilveksen riveissä.

Seurajoukkueet
--------------

Niklas Jokelaisen pelaajaura aikuisten tasolla alkoi kaudella 2015, kun hän nousi vain 15-vuotiaana Ykkösessä pelanneen AC Oulun kokoonpanoon. Jokelaisesta tuli 15 vuoden ja yhden kuukauden ikäisenä nuorin AC Oulun paidassa sarjaottelussa esiintynyt pelaaja. Hän pelasi kausina 2015 ja 2016 kuudessa Ykkösen ottelussa, kunnes siirtyi kaudeksi 2016–17 Englannin liigassa pelanneen Stoke Cityn Akatemiaan.

Jokelainen siirtyi elokuussa 2017 Veikkausliigassa pelanneen Ilveksen riveihin. Hän debytoi Veikkausliigassa 8. huhtikuuta 2018 ottelussa HJK–Ilves. Jokelainen pelasi kaudella 2018 yhteensä 18 liigaottelua ja yhden Eurooppa-liigan karsintaottelun. Ensimmäisen liigamaalinsa hän teki 25. huhtikuuta 2018 VPS:aa vastaan. Ilves oli kaudella 2018 Veikkausliigassa viides. Jokelainen siirtyi kaudeksi 2019 liigassa pelanneeseen RoPS:iin. Jokelainen pelasi kaudella 2019 yhteensä 20 liigaottelua ja teki niissä kaksi maalia. Hän pelasi myös RoPS:in molemmissa Eurooppa-liigan karsintaotteluissa. RoPS oli kaudella 2019 Veikkausliigassa kymmenes.

Jokelainen palasi kaudeksi 2020 takaisin Ykkösen AC Ouluun. Hän pelasi kaudella 2020 yhteensä 21 sarjaottelua ja teki viisi maalia, kun AC Oulu voitti Ykkösen ja nousi Veikkausliigaan. Jokelainen teki AC Oulun kanssa sopimuksen myös kaudesta 2021.

Niklas Jokelainen on pelannut Veikkausliigassa kauden 2023 loppuun mennessä viisi kautta kolmessa joukkueessa (Ilves, RoPS ja AC Oulu) yhteensä 108 ottelua ja tehnyt 17 maalia.

Maajoukkue
----------

Niklas Jokelainen debytoi poikien maajoukkueessa 14-vuotiaana 10. maaliskuuta 2015 Consdorfissa pelatussa ottelussa Luxemburg–Suomi. Debyytti tapahtui vuotta vanhempien (1999) ikäluokan mukana. Jokelainen pelasi yhteensä 44 poikien maaottelua. Hän kuului Suomen joukkueeseen Vaasassa ja Seinäjoella pelatuissa vuoden 2018 alle 19-vuotiaiden EM-kisoissa.

Lähteet
-------

1. ↑  14-vuotias superlupaus Niklas Jokelainen sopimukseen AC Oulun kanssa AC Oulu 20.12.2014.
2. ↑  Niklas Jokelainen siirtyy Valioliigaseura Stoke City FC:n organisaatioon AC Oulu 1.7.2016.
3. ↑  Ilves solmi sopimuksen nuoren hyökkääjän kanssa Ilves 13.8.2017.
4. ↑  RoPS hankki kolmen pelaajan verran nuorta lahjakkuutta RoPS 13.11.2018.  Arkistoitu 13.9.2020. Viitattu 2.5.2020.
5. ↑  Hyökkääjä Niklas Jokelainen palaa AC Ouluun! AC Oulu 23.12.2019.
6. ↑  Lisää Pohjoista Voimaa! Niklas Jokelaiselle jatkosopimus AC Oulu 29.11.2020.
7. ↑  N.JOKELAINEN *soccerway.com*. Viitattu 27.10.2023. (englanniksi)
8. ↑  Jalkapallokirjat 2016–2019
9. ↑  U19-poikien EM-lopputurnausjoukkue nimetty Palloliitto 13.7.2018.  Arkistoitu 5.12.2021. Viitattu 2.5.2020.

Aiheesta muualla
----------------

* Niklas Jokelainen Palloliiton sivuilla
* Niklas Jokelainen Veikkausliigan sivuilla
* Niklas Jokelainen Soccerwayn sivuilla

AC Oulu – Veikkausliiga
1 Pennanen |
3 Koskela |
4 Bonet |
5 Nurmos |
6 Nurmela |
7 Alanko |
8 Malolo |
10 Salanović |
11 Rafinha |
14 Eremenko |
15 Kallinen |
16 Ölander |
17 Jokelainen |
18 Hurme |
21 Heikkilä |
22 Fillion |
23 Saira |
25 Sale |
30 Opara |
44 Breitenmoser |
Valmentaja: Ahola